170.050

Lescha davart la responsabladad dal stadi (LRS)

dals 05-12-2006 (versiun dals 01-01-2025)

Il cussegl grond dal chantun Grischun1),

sa basond sin ils art. 26 e 31 da la constituziun chantunala2), suenter avair gì invista da la missiva da la regenza dals 22 d'avust 20063),

concluda:

1. Disposiziuns generalas

Champ d'applicaziun

Art.  1 1 A questa lescha èn suttamess:

a) * il chantun, las regiuns e las vischnancas sco er las ulteriuras corporaziuns da

b)

c)

dretg public e lur instituts autonoms (instituziuns publicas);

ils organs da questas instituziuns publicas;

las   persunas   ch'èn   en   il   servetsch   da   questas   instituziuns   publicas,   tar l'execuziun da lur activitads uffizialas.

2 Resalvadas   restan   las   disposiziuns   dal   dretg   d'obligaziuns4)  concernent   la responsabladad   per   activitads   commerzialas   sco   er   las   disposiziuns   spezialas   da responsabladad d'autras leschas.

3 Per   pretensiuns   d'indemnisaziun   da   procedura   penala   vers   il   chantun   vegnan applitgadas   las   disposiziuns   davart   la   responsabladad   dal   stadi   mo,   sche   la pretensiun n'è betg vegnida giuditgada en ina procedura penala. * 4 Uschenavant che questa lescha na cuntegna naginas prescripziuns, èn applitgablas las   disposiziuns   dal   chapitel   dal   dretg   d'obligaziuns   davart   las   obligaziuns   che resultan d'acts illegals (art. 41 ss.). *

1) PCG 2006/2007, 665 2) DG 110.100 3) pagina 1347 4) CS 220 * tabellas da las modificaziuns a la fin dal relasch

1

170.050

Noziuns

Art.  2 1 Sco organs (art. 1 al. 1 lit. b) valan las autoritads da questas instituziuns publicas sco er las dretgiras.

2 Sco persunas ch'èn en il servetsch da questas instituziuns publicas (art. 1 al. 1 lit. c)

valan:

a)

tut   las   persunas   ch'èn   en   ina   relaziun   da   lavur   cun   questas   instituziuns publicas;

persunas, a las qualas questas instituziuns publicas han delegà l'adempliment d'incumbensas.

b)

2. Responsabladad da las instituziuns publicas

Donns chaschunads illegalmain

Art.  3 1 Las instituziuns publicas stattan bunas per in donn che vegn chaschunà illegalmain a terzas persunas tras lur organs e tras persunas ch'èn en lur servetsch tar l'execuziun da lur activitads uffizialas.

Donns chaschunads legalmain

Art.  4 1 Las instituziuns publicas stattan bunas per in donn che vegn chaschunà legalmain a terzas persunas, sch'i vegn chaschunà in donn sproporziunadamain grond a singulas u a paucas persunas e sch'i na po betg vegnir spetgà che la persuna donnegiada stettia sezza buna per il donn.

2 La responsabladad da las instituziuns publicas per in agir legal croda, e quai en spezial sche:

las instituziuns publicas han agì en moda commerziala;

a)

b)

la persuna donnegiada è stada il motiv per il donn tras ses agen agir.

3 Nua ch'igl existan regulaziuns da leschas spezialas, han quellas la precedenza.

Satisfacziun

Art.  5 1 Sche las premissas correspundentas èn dadas (art. 49 DO 5)), han las instituziuns publicas er da surpigliar prestaziuns da satisfacziun.

Art.  6

Cumpetenza e procedura 1. dretgiras civilas *

1 Dretgs   che   resultan   da   questa   lescha,   ma   che   na   vegnan   betg   motivads   cun   il cumportament   da   la   Dretgira   superiura   u   da   las   persunas   che   lavuran   per   tala, vegnan giuditgads da la dretgira civila a la sedia da la communitad accusada. *

5) CS 220

2

170.050

2 Cun sia inoltraziun a l'autoritad da mediaziun fixescha la partida accusanta, en tge lingua   uffiziala   chantunala   che   proceduras   cunter   il   chantun,   cunter   sias corporaziuns da dretg public u cunter ses instituts autonoms vegnan manadas. Sche la lingua da procedura divergescha da la lingua uffiziala regiunala, po l'uffizi da mediaziun cumpetent vegnir cumplettà cun ina commembra u in commember d'in auter uffizi da mediaziun sin nominaziun da la dretgira regiunala locala cumpetenta, e la dretgira regiunala cumpetenta po vegnir cumplettada cun ina commembra u in commember en uffizi principal d'ina autra dretgira regiunala sin nominaziun da la Dretgira   superiura.   Las   commembras   cumplettantas   ed   ils   commembers cumplettants han las abilitads linguisticas necessarias. * 3 Dal rest sa drizzan la procedura davant l'autoritad da mediaziun e davant la dretgira regiunala sco er il recurs a la Dretgira superiura tenor il Cudesch da procedura civila svizzer6). *

2. Dretgira da giustia

Art.  6a * 1 Dretgs che resultan da questa lescha e che vegnan motivads cun il cumportament da la Dretgira superiura u da las persunas che lavuran per tala, vegnan giuditgads da la Dretgira da giustia sco suletta instanza chantunala.

2 Las partidas ston preschentar a la dretgira en las scrittiras giuridicas ils fatgs ch'èn la basa da lur dumondas ed inditgar ils meds da cumprova. Pli tard pon fatgs vegnir resguardads   mo   pli   sut   las   premissas   da   l'artitgel 229 alinea 1   ed   alinea 2   dal Cudesch da procedura civila svizzer7).

3 Dal   rest   sa   drizza   la   procedura   tenor   la   Lescha   davart   la   giurisdicziun administrativa8).

Reducziun ed exclusiun dal dretg

Art.  7 1 Sche la persuna donnegiada avess pudì impedir, reducir u far bun il donn cun applitgar meds legals u giuridics, ma ha tralaschà quai, decida la dretgira tenor liber appreziar, sche ed en tge dimensiun ch'il plant duai vegnir protegì.

2 Sch'ina   disposiziun,   sch'ina   decisiun   u   sch'ina   sentenzia   vegn   midada   en   la procedura da meds legals u en la procedura da surveglianza, stattan las instituziuns publicas bunas mo en cas d'intenziun u da greva negligientscha da l'instanza bassa.

3 Per   donns   che   resultan   pervia   d'infurmaziuns   faussas   stattan   las   instituziuns publicas bunas mo en cas d'intenziun u da greva negligientscha.

4 Per   donns   che   resultan   or   da   la   procedura   da   legislaziun   n'exista   nagina responsabladad dal stadi.

6) CS 272 7) CS 272 8) DG 370.100

3

170.050

Surannaziun

Art.  8 1 Il   dretg   sin   l'indemnisaziun   surannescha   suenter   in   onn   a   partir   dal   di   che   la persuna   donnegiada   è   vegnida   a   savair   dal   donn   u   da   la   persuna   che   sto   pajar l'indemnisaziun, en mintga cas dentant suenter la scadenza da diesch onns dapi il di che l'acziun donnegianta ha gì lieu.

2 Sch'il plant vegn deducì d'in act chastiabel, per il qual il dretg penal prescriva ina surannaziun pli lunga, vala questa surannaziun er per la pretensiun civila.

Pliras instituziuns publicas

Art.  9 1 Sche pliras instituziuns publicas han donnegià communablamain ed illegalmain ina terza persuna, stattan ellas bunas en moda solidara.

Cumpetenza e procedura en cas d'autras responsabladads dal stadi

Art.  9a * 1 La cumpetenza e la procedura per far valair auters dretgs da responsabladad dal stadi che n'èn betg reglads en questa lescha sa drizzan tenor l'artitgel 6, uschenavant ch'il dretg spezial na prevesa nagut auter.

3. Responsabladad dals organs e da las persunas ch'èn en lur servetsch

Exclusiun dal dretg direct da purtar plant

Art.  10 1 Il dretg direct da la terza persuna donnegiada da purtar plant cunter ils organs fallibels e cunter las persunas falliblas è exclus.

Donnegiar las instituziuns publicas

Art.  11 1 Ils organs e las persunas ch'èn en il servetsch da las instituziuns publicas stattan buns   envers   quellas   per   il   donn   ch'els   ed   ellas   chaschunan   cun   violar intenziunadamain u per greva negligientscha lur obligaziun uffiziala tar l'execuziun da lur activitads uffizialas. * 2 … *

Donns che vegnan chaschunads communablamain

Art.  12 1 Per   donns   che   vegnan   chaschunads   communablamain   stattan   ils   organs   da   las instituziuns publicas e las persunas ch'èn en lur servetsch buns communablamain.

2 Ils dretgs vegnan fatgs valair a norma da la culpa.

4

170.050

Art.  13 Reducziun da la pretensiun d'indemnisaziun, renunzia 1 La   pretensiun   d'indemnisaziun   po   vegnir   reducida   u   i   po   vegnir   renunzià   dal tuttafatg a tala, sche la persuna ch'è obligada da star buna vegniss en las stretgas en cas ch'ella stuess indemnisar l'entir donn.

Cumpetenza e procedura

Art.  14 1 Dretgs che resultan da questa lescha cunter persunas ch'èn en il servetsch da la Dretgira superiura vegnan giuditgads da la Dretgira da giustia sco suletta instanza chantunala en la procedura da plant giudizial administrativ. * 1bis Dretgs che resultan da questa lescha cunter organs da las instituziuns publicas e cunter persunas ch'èn en lur servetsch vegnan giuditgads da la Dretgira superiura sco suletta instanza chantunala en la procedura da plant giudizial administrativ, nun che la Dretgira da giustia saja cumpetenta en chaussa. * 2 … *

Surannaziun

Art.  15 1 Il dretg da prender regress surannescha suenter la scadenza d'in onn dapi che la responsabladad è vegnida eruida tras ina sentenzia giudiziala u tras in'enclegientscha giudiziala,   en   mintga   cas   dentant   suenter   la   scadenza   da   tschintg   onns   dapi   la constataziun u dapi la renconuschientscha da la responsabladad.

Cumpetenza e procedura en cas d'autras responsabladads dal stadi

Art.  15a * 1 La cumpetenza e la procedura per far valair – envers organs da las instituziuns publicas ed envers persunas ch'èn en lur servetsch – auters dretgs da responsabladad dal   stadi   che   n'èn   betg   reglads   en   questa   lescha   sa   drizzan   tenor l'artitgel 14 alinea 1bis, uschenavant ch'il dretg spezial na prevesa nagut auter.

4. Disposiziuns finalas

Aboliziun da relaschs

Art.  16 1 Cun   l'entrada   en   vigur   da   questa   lescha   vegn   abolida   la   lescha   davart   la responsabladad da las autoritads, dals funcziunaris e da las corporaziuns da dretg public dals 29 d'october 19449).

Art.  17

Midada dal dretg vertent10)

9) vDG 57 e CUL 1994, 3001 10) Las midadas dal dretg vertent na vegnan betg inditgadas.

5

170.050

Dretg transitoric

Art.  18 1 Per las proceduras ch'èn pendentas il mument che questa lescha entra en vigur vala la procedura tenor il dretg vertent.

2 Sche proceduras èn pendentas il mument che la midada da questa lescha entra en vigur e sch'il dretg nov prevesa in'autra cumpetenza per tractar talas, vegnan ellas cuntinuadas da las dretgiras ch'èn cumpetentas tenor il dretg nov, e quai tenor il nov dretg processual. * 3 Dretgs che resultan da questa lescha e che vegnan motivads cun il cumportament da la Dretgira chantunala u da la Dretgira administrativa ubain da las persunas che lavuran per talas, vegnan giuditgads – suenter l'entrada en vigur da la midada da questa lescha – da la Dretgira da giustia tenor il nov dretg processual. *

Referendum ed entrada en vigur

Art.  19 1 Questa lescha è suttamessa al referendum facultativ11).

2 La regenza fixescha il termin da l'entrada en vigur12).

11) Il termin da referendum è scadì ils 14 da mars 2007. Entaifer quest termin n'èn vegnids

inoltrads nagins referendums.

12) messa en vigur cun CR dals 16 d'avrigl 2007 per il 1. da matg 2007

6

170.050

Tabella da las modificaziuns - tenor conclus

Conclus 05-12-2006 16-06-2010 16-06-2010 16-06-2010 16-06-2010 13-01-2015 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-05-2007 01-01-2011 01-01-2011 01-01-2011 01-01-2011 01-01-2016 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 1 al. 3 Art. 1 al. 4 Art. 11 al. 2 Art. 14 al. 2 Art. 1 al. 1, a)

Art. 1 al. 1, a)

Art. 6 Art. 6 al. 1 Art. 6 al. 2 Art. 6 al. 3 Art. 6a Art. 9a Art. 11 al. 1 Art. 11 al. 2 Art. 14 al. 1 Art. 14 al. 1bis Art. 14 al. 2 Art. 15a Art. 18 al. 2 Art. 18 al. 3

Modificaziun emprima versiun midada integraziun integraziun midada midada midada midada dal titel midada midada integraziun integraziun integraziun midada aboliziun midada integraziun aboliziun integraziun integraziun integraziun

Publicaziun en la CUL - 2010, 2402 2010, 2402 2010, 2402 2010, 2402 2015-005 2016-001 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

7

170.050

Tabella da las modificaziuns - tenor element

Element relasch Art. 1 al. 1, a)

Art. 1 al. 1, a)

Art. 1 al. 3 Art. 1 al. 4 Art. 6 Art. 6 al. 1 Art. 6 al. 2 Art. 6 al. 3 Art. 6a Art. 9a Art. 11 al. 1 Art. 11 al. 2 Art. 11 al. 2 Art. 14 al. 1 Art. 14 al. 1bis Art. 14 al. 2 Art. 14 al. 2 Art. 15a Art. 18 al. 2 Art. 18 al. 3

Conclus 05-12-2006 13-01-2015 02-02-2016 16-06-2010 16-06-2010 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 16-06-2010 14-06-2022 14-06-2022 14-06-2022 16-06-2010 14-06-2022 14-06-2022 14-06-2022 14-06-2022

Entrada en vigur 01-05-2007 01-01-2016 01-01-2017 01-01-2011 01-01-2011 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2011 01-01-2025 01-01-2025 01-01-2025 01-01-2011 01-01-2025 01-01-2025 01-01-2025 01-01-2025

Modificaziun emprima versiun midada midada midada integraziun midada dal titel midada midada integraziun integraziun integraziun midada integraziun aboliziun midada integraziun midada aboliziun integraziun integraziun integraziun

Publicaziun en la CUL - 2015-005 2016-001 2010, 2402 2010, 2402 2023-008 2023-008 2023-008 2023-008 2023-008 2023-008 2023-008 2010, 2402 2023-008 2023-008 2023-008 2010, 2402 2023-008 2023-008 2023-008 2023-008

8